Награди Оскар (25-а церемония)
Двадесет и петата церемония по връчване на филмовите награди „Оскар“ се провежда на 19 март 1953 година. На нея се връчват призове за най-добри постижения във филмовото изкуство за предходната 1952 година. За първи път събитието е проведено едновременно в Лос Анджелис и Ню Йорк. Театъра на импресариото Александър Пантаджес - „РКО Пантаджес“ отново е домакин в Лос Анджелис, а Театър „NBC“ приема спектакъла в Ню Йорк. Водещи на събитието са комедианта Боб Хоуп в Лос Анджелис, актьорът Фредрик Марч в Ню Йорк и Конрад Нейджъл.